# Retningslinjer for MADE Demonstrationsprojekt (produktion)

**Formål**

At hjælpe SMV’er i gang med at bruge nye produktivitetsfremmende teknologier og styringsværktøjer og dermed skabe vilkårene for vækst i virksomheden. Resultatet heraf skal i alle tilfælde være nye løsninger eller optimerede produktionsprocesser ved anvendelse af nye teknologier og styringsværktøjer.

Projekterne skal være bygget op omkring den ansøgende virksomheds ideer til løsning af udfordringer med en eksisterende produktion eller forbedringer af denne. Der er fagligt fokus på de temaer, der forskes og udvikles i inden for MADE’s fokusområder i MADE FAST. Det skal klart beskrives, hvilke(t) af de nedenstående temaer projektet relaterer til og hvordan.

**MADE FAST-temaerne**

1. Bæredygtige forretningsmodeller og design af værdikæder
2. Optimering af værdikæder
3. Agile produktionssystemer
4. Bæredygtig opskalering af produktionsprocesser gennem digitalisering
5. Digitalt styrket arbejdsstyrke

**Omfang**

Et MADE Demonstrationsprojekt vil omfatte demonstration af teknologi og/eller styringsværktøj i et omfang, der synliggør fordele for virksomheden. Implementering i virksomheden inden for projektets løbetid er ikke et krav.

**Governance**

Ved bevilling af et projekt formulerer virksomheden et projektcharter (projektbeskrivelse), og der underskrives en aftale om hemmeligholdelse. Derudover udfyldes en erklæring om projektdeltagelse, som forpligter virksomheden til at opgøre og dokumentere timeforbrug og medfinansiering mm.

Vi gør opmærksom på, at projektet kan være medfinansieret af Danmarks Erhvervsfremmebestyrelse og Den Europæiske Regionalfond, hvor det er underlagt statsstøtteregler (De minimis). Her stilles der krav til en De minimis-erklæring.

**Ansøgningsfrist**

Ansøgningsfristen er seks gange årligt: Den 1. februar, 1. april, 1. juni, 1. august, 1. oktober og
1. december.

**Hvem kan ansøge**

Alle SMV’er, der falder inden for [EU’s definitionen](http://publications.europa.eu/resource/cellar/79c0ce87-f4dc-11e6-8a35-01aa75ed71a1.0001.01/DOC_1)[[1]](#footnote-2) – altså SMV’er, der ønsker at anvende nye materialer, nye materialekombinationer eller helt nye produktionsmetoder gennem anvendelse af avancerede materialeteknologi. SMV’er defineres her som virksomheder med op til 250 fuldtidsmedarbejdere (er virksomheden del af en koncern, men har eget CVR-nummer, medregnes koncernens resterende medarbejdere ikke). Der skal tilknyttes minimum én MADE-GTS til ansøgningen. Der bevilges maksimalt et MADE Demonstrationsprojekt pr. virksomhed pr. år.

**MADE-medlemskab**

Vær opmærksom på, at et medlemskab af MADE er en forudsætning for at deltage i et MADE-projekt. Såfremt jeres virksomhed deltager i et projekt og ikke i forvejen er tilknyttet et MADE-medlemskab, optages virksomheden som medlem af MADE på sædvanlige kontingentvilkår. Dermed bliver virksomheden en del af videndelingen i MADE og den bredere indsats for at styrke Danmark som produktionsland.

**Varighed af projekterne**

Projekternes varighed vil typisk vare tre til seks måneder – dog maksimalt otte måneder inklusiv forlængelse. Projektets startdato defineres som den dato, hvor det første projektmøde finder sted. Tid og sted for første møde aftales mellem virksomheden, MADE og det involverede GTS-institut eller DAMRC. Projektets opstart skal ske senest tre måneder efter bevillingsdatoen.

**Projektbudget**

Det samlede projektbudget kan være på op til 190.000 kr. Som specificeret nedenfor er halvdelen af budgettet egenfinansiering fra den ansøgende virksomhed, og den anden halvdel er det ansøgte beløb, som bevilliges.

**Egenfinansiering**

Egenfinansieringen til projektet dækkes af virksomhedens brug af tid, hvoraf evt. udstyr og materialer skal tilkøbes separat. Der udbetales ingen kontantbeløb til hverken virksomheden eller GTS-instituttet/DAMRC. Al finansiering foregår in-kind, dvs. i form af tid, der indgår i gennemførslen af projektet. Egenfinansiering kan være på op til 95.000 kr. (50 % af projektbudgettet). Egenfinansieringen dækker lønudgifter for den deltagende virksomhed, der indgår som arbejdstid med en timesats på 373 kr. plus 40 % overhead svarende til ca. 160 timer. Dette svarer til at ydelsen har en de minimis værdi på 83.552 kr.

**Ansøgte beløb**

Det ansøgte beløb dækker lønudgifter til DAMRC, Teknologisk Institut, FORCE Technology eller Alexandra Instituttet. Det ansøgte beløb kan være på op til 95.000 kr. (50 % af projektbudgettet). Antallet af timer, som vidensleverandøren bidrager med i projektet, kan variere efter timepris, men ligger i gennemsnit på ca. 140 timer.

**Kriterierne for et vellykket projekt**

Et vellykket projekt giver anledning til en målbar forbedring hos virksomheden gennem f.eks. anvendelse af nye materialer i produkter eller produktionsprocesser. Resultatet kunne for eksempel være lavere produktionspris, hurtigere produktion, nye produkter eller produktegenskaber eller et teknologiløft af selve produktionsapparatet. Så vidt det er muligt, skal denne forbedring i den afsluttende evaluering kvantificeres i kr./øre både ved afslutning af projektet samt som en forventet effekt 12 mdr. efter afslutning af projektet.

Efter afslutning skal resultatet evalueres ud fra de af virksomhedens opstillede effektmål. Virksomheder, som modtager projektbevillingen, forpligter sig til at bidrage til kommunikation om projektet og de opnåede resultater, ligesom det må benyttes som en case ved MADE-arrangementer. Eventuelle fortrolige elementer, der indgår som en nødvendig del af projektet, kan udelades eller anonymiseres.

**Evaluering af ansøgninger**

Ansøgningerne evalueres af et ekspertpanel sammensat af DAMRC, Teknologisk Institut, FORCE Technology og MADE’s direktør. Senest en måned efter ansøgningsfristen får ansøgere svar på, hvorvidt deres projekter er udtaget som et MADE Demonstrationsprojekt.

**Dokumentation af timeforbrug**

Hvis projektet er medfinansieret af Danmarks Erhvervsfremmebestyrelse og Den Europæiske Regionalfond, så forpligter virksomheden og virksomhedsmedarbejder sig til at bidrage i projektet med de timer og aktiviteter, som er fastlagt og underskrevet i en særskilt arbejdsbeskrivelse. Dette bruges som dokumentation for bevillingsgiver af virksomhedens timebidrag i projektet.

Det påhviler MADE at kunne opgøre og dokumentere medfinansiering i form af timeforbrug. Virksomheden er i den forbindelse indforstået med at skulle meddele MADE om alle oplysninger, der er nødvendige for udarbejdelse af de pågældende afrapporteringer. Såfremt det efterspørges, herunder også opgørelse og dokumentation af antal timer brugt på projektet.

**Proces**

1. Ansøgning sendes til MADE-sekretariatet (info@made.dk)
2. Evalueringspanelet udvælger projekter
3. Ansøgere underrettes senest en måned efter ansøgningsfrist
4. Hvis bevilliget, gennemføres projektet inden for tre-seks måneder
5. Ved medfinansiering af Danmarks Erhvervsfremmebestyrelse og Den Europæiske Regionalfond skal der inden projekts opstart foreligge følgende underskrevne dokumenter: Projektaftale, De minimis - erklæring, parternskabserklæring, arbejdsbeskrivelse pr. medarbejder i projektet, erklæring om SMV-status og erklæring om hemmeligholdelse (IP-aftale).
6. Ved projektets afslutning evalueres projektets opnåede resultater og økonomiske effekt
7. De opnåede resultater formidles i MADE’s kommunikationsindsats.

**MADE-sponsor**

MADE Demonstrationsprojekt er muliggjort ved finansiering fra Industriens Fond, Danmarks Erhvervsfremmebestyrelse og Den Europæiske Regionalfond.

**Spørgsmål eller andre henvendelser**

Teknologisk Institut: Anne-Lise Høg Lejre alh@teknologisk.dk, (+45) 7220 3116

FORCE Technology: Henrik Hassing hnh@force.dk, (+45) 2929 1717

Alexandra Instituttet: Allan Hansen allan.hansen@alexandra.dk, (+45) 4019 4538

DAMRC: Klaus Bonde Ørskov kbo@damrc.com, (+45) 2154 5054

MADE: Sandrina Lohse-Larsen slohselarsen@made.dk, (+45) 3055 1472

# Ansøgningsskema for MADE Demonstrationsprojekt

**Projekttitel:**

**Ansøger:**

|  |  |
| --- | --- |
| Virksomhed |  |
| Adresse |  |
| Postnr. og by |  |
| CVR.nr. |  |
| P.nr. |  |
| Kontaktperson |  |
| E-mail |  |
| Telefon |  |
| Antal ansatte |  |
| Antal medarbejder, der deltager i projekter (fuldt navn) |  |

**Partner(e):**

|  |  |  |  |  |
| --- | --- | --- | --- | --- |
|  | Partner 1 | Partner 2 | Partner 3 | Partner 4 |
| Virksomhed/GTS/universitet | Teknologisk Institut | Force Technology | Alexandra Instituttet | DAMRC |
| Adresse | Gregersensvej 1 | Park Allé 345 | Åbogade 34,  | Sandagervej 10,  |
| Postnr. og by | 2630 Taastrup | 2605 Brøndby | 8200 Aarhus  | 7400 Herning |
| CVR-nummer | 56976116 | 55117314 | 24213366 | 33082940 |
| Kontaktperson |  |  |  |  |
| E-mail |  |  |  |  |
| Telefon |  |  |  |  |

**MADE-medlemskab**Ansøger er indforstået med, at et medlemskab af MADE er en forudsætning for at deltage i et MADE-projekt. Hvis projektet bevilliges, optages virksomheden som medlem af MADE på [sædvanlige kontingentvilkår](https://www.made.dk/medlem/medlemskab/) eller fortsætter i et eksisterende medlemskab.

**Sæt kryds** for at acceptere betingelse:

**Projektets formål** *(besvar punkterne nedenfor)*

* Hvad vil virksomheden opnå?
* Hvilke nye materialeteknologiske løsninger skal testes gennem projektet?
* Hvad skal projektet munde ud i – nye/forbedrede produkter, nye/forbedrede produktionsteknologier, etc.?
* Hvorfor er projektet vigtigt for virksomheden?

|  |
| --- |
| Maksimalt 3000 tegn inkl. mellemrum |

**Projektets forventede effekt** *(besvar punkterne nedenfor)*

* Angiv forventet økonomisk effekt i kr./øre både ved afslutning af projektet og som en forventet effekt 12 mdr. efter afslutning af projektet. (Som inspiration kan det baseres på lavere produktionspris, mere fleksibel produktion, nye produkter eller produktegenskaber, ny viden etc.)
* Hvordan forventes det, at effekten af projektet kan måles ved projektafslutning?
* Hvornår forventes effekten af projektet at kunne måles i virksomheden?
* Beskriv kort, hvad der skal til, og hvordan planen ser ud frem mod fuld implementering i virksomheden af resultatet fra projektet?
* Hvilke konkurrencefordele forventes projektet at resultere i?

|  |
| --- |
| Maksimalt 2000 tegn inkl. mellemrum |

**Partnernes konkrete aktiviteter i projektet** *(besvar punkterne nedenfor)*

* Med hvilke ressourcer og kompetencer bidrager partnerne i projektet – også i forhold til den enkelte medarbejder?
* Beskriv kort tidsplanen for projektet.

|  |
| --- |
| Maksimalt 2000 tegn inkl. mellemrum |

**Risikoanalyse** *(besvar punktet nedenfor)*

* Hvad er de potentielle risici for, at målene med projektet ikke nås, bl.a. fordi (…)?

|  |
| --- |
| Maksimalt 2000 tegn inkl. mellemrum |

**Projektbudget**

|  |  |  |  |
| --- | --- | --- | --- |
| **Aktiviteter** | **Virksomhed [kr.]**(Egenfinansiering) | **GTS [kr.]**(Ansøgt) | **Samlet projektbudget [kr.]** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. Hvis MADE er usikker på virksomhedens SMV-status, kan MADE bede virksomheden om at underskrive en [ERKLÆRING OM SMV-STATUS (erhvervsstyrelsen.dk)](https://udviklingidanmark.erhvervsstyrelsen.dk/sites/default/files/2022-03/2021-2027%20Erkl%C3%A6ring%20om%20SMV-status.pdf). [↑](#footnote-ref-2)